มีอะไรไม่รู้ตกลงมาจากเพดานไม่รู้ว่าเป็นเศษอาหารที่หนูกินรึเปล่าตกมาใส่ตาแต่ยังไม่เข้าตาแค่ตกลงมาตรงขนตาเราต้องไปฉีดกระตุ้นมั้ยคะแล้วถ้าจะต้องไปกระตุ้นไปหลังจากนี้หลายวันได้มั้ยคะช่วงนี้ยุ่งมากๆด้วย(เคยฉีดครบ5เข็มมาแล้วและเคยกระตุ้นอย่างละ1เข็มวันที่7มีนาและ2เมษาและพึ่งกระตุ้นไปวันที่2และ5อีก2เข็ม)
สวัสดีค่ะ Jiho,การติดเชื้อพิษสุนัขบ้าจากสัตว์สู่คนนั้น จะติดจากการสัมผัสโดนน้ำลายของสัตว์โดยตรง เช่น การโดนสัตว์กัด ข่วน เลียปาก เลียตา เลียจมูก เลียโดนบาดแผลต่างๆ ที่ผิวหนัง และรวมไปถึงการสัมผัสกับเนื้อเยื่อสมองหรืออวัยวะที่มีเนื้อเยื่อประสาทของสัตว์ผ่านผิวหนังที่มีบาดแผลส่วนการที่มีเศษฝุ่น เศษอาหารตกลงมาโดนขนตา แม้จะเป็นเศษอาหารที่หนูกินก็ตาม ไม่ได้ทำให้ติดเชื้อพิษสุนัขบ้าได้ค่ะ ดังนั้น จึงไม่จำเป็นต้องไปฉีดวัคซีนพิษสุนัขบ้ากระตุ้นค่ะนอกจากนี้แล้ว หากเคยฉีดวัคซีนครบ 5 เข็มมาแล้ว และได้ฉีดกระตุ้นไปล่าสุดวันที่ 2 และ 5 พ.ค. แม้จะโดนสัตว์กัดมาก็ตาม ก็ไม่จำเป็นต้องฉีดกระตุ้นอีกค่ะ เพราะระดับภูมิคุ้มกัน ยังคงสูงเพียงพอในการป้องกันการเกิดโรคได้อย่างไรก็ตาม การมีเศษฝุ่นมาโดนตา อาจเสี่ยงต่อการติดเชื้อไวรัสหรือแบคทีเรีย ที่ทำให้เยื่อบุตาอักเสบได้ แต่ทั้งนี้ หากไม่ได้เข้าไปในตา แค่โดนขนตา โอกาสที่จะติดเชื้อก็น้อยมาก แนะนำควรสังเกตอาการไปก่อน หากมีอาการตาแดง เจ็บตา มีขี้ตามาก ก็ควรไปพบแพทย์เพื่อรักษาค่ะ